**2.C**

**Ako sa skutočne správame?**

Pred mnohými rokmi, keď po Zemi možno ešte ani dinosauri nebehali, boli klimatické zmeny bežná vec. Možno neviete, ale doba ľadová sa opakuje s periódou 100 000 rokov a za posledných 700 000 rokov sa tiež objavovali periódy, kedy bolo ešte teplejšie ako dnes.

No dnešný človek, homo sapiens sapiens, inak povedané človek rozmaznaný a sebecký myslí len na seba. Pri chladných zimách sa oblieka do super termo oblečenia a krmí sa vitamínom C v tabletách a teší sa na leto. Pri teplých letách sa chodí zohrievať na dovolenku do subtropických oblastí. Po pár týždňoch tepla mu to začne liezť na nervy a nevie sa dočkať zimy. Ako som už na začiatku povedala, doba ľadová tu už možno nie raz bola, lebo príroda to tak chcela. My stále hľadáme zámienky, ako sa tomuto vyhnúť, ale napriek tomu si protirečíme a berieme Zemi -ťažením uhlia, ropy, zemného plynu, zlata, uránu. Staviame fabriky, hotely, sídliská na každom voľnom kúsku našej Zeme. Lepšie povedané na kúsku Zeme, kde je život pre človeka pohodlného pohodlný. Však kto by išiel dobrovoľne bývať na severný pól?

Ľudstvo niekedy v päťdesiatych rokoch 20. storočia uvažovalo, ako zmeniť klímu Zeme. Hoci sa tieto projekty nikdy neuskutočnili. Asi je pohodlnejšie a jednoduchšie Zemi prikladať ako si ju vážiť a šetriť. Uvidíme čo sa stane o pár rokov, či sa spoločnosť spamätá alebo nie, či nám to Zem odplatí alebo nie.

Keby mám dať ruku do ohňa za to, že ľudia si uvedomia svoje činy a správanie k svojej hosťovskej planéte a začnú naprávať to čo poškodili, tak by som takmer určite skončila s popáleninami na chirurgií. Radšej si stavím na Zem pretože je to mocnejší živel ako my. My ju môžeme ničiť 4000 rokov, ale ona nás môže zničiť v priebehu pár hodín.

**Lucia Hlavatá**

**Voda**

U nás je to samá voda, u nich púšť a suchá koža.

Splachujeme pitnou vodou, oni trpia hladomorom.

Kvety pijú viac než oni, slovo kohútik im nič nehovorí.

Vody máme viac než dosť, oni volajú o pomoc.

Keby vaňu za sprchu vymeníme, možno aj vody ušetríme.

Čo by oni za ňu dali, možno aj dušu svoju by predali.

Lesy sa nám zelenejú, oni suchom umierajú.

Kvapku vody poslať im, hneď by sa svet vylepšil.

**Terézia Belová**

**Zachráňme planétu Zem**

O pár rokov Zem bez morí, pravdepodobne nám zhorí.

V Afrike sa voda stratí, v Amerike sa za ňu platí.

U nás máme vody veľa, aj s tou našou šetriť treba.

Nesplachovať pitnou vodou záchody, pretože za chvíľu aj my budeme bez vody.

Smeti vôbec netriedime, našu Zem si nevážime.

Nášmu prostrediu to škodí, no nám to vôbec nevadí.

Živočíchy zomierajú, rastliny už nedýchajú.

Kyslík sa nám netvorí, každý tu len živorí.

Zastavme výrub lesov, a žime bez stresov.

Za chvíľu nám ropa dôjde, ako bez nej auto pôjde.

Tak preto ňou neplytvajme, ešte si ju užívajme.

Výpary a výfukové plyny, a čo urobíme s nimi?

Treba ich obmedziť, a život nám predĺžiť.

Ak každý z nás pridá ruku k dielu, zachránime našu Zem celú.

**Kristína Bílková**

**KLIMATICKÉ ZMENY**

Klimatické zmeny to je zlá vec,

nevymyslel to žiaden umelec.

Začali sa nám topiť ľady

a ľudia prestali byť radi.

Slnko sa na nás smeje,

že nám teraz zle je.

Iba niektorí ľudia von ísť môžu,

iný by si spálili kožu.

Ľadové medvedíky domov nemajú,

ale radosť nám dávajú.

Preto by sme to mali zastaviť

a čo sa dá tak napraviť!

**Lenka Sršňová**

**Ochrana životného prostredia a ľudské práva**

Ľudia stále plytvajú všetkým čo pokladajú za samozrejmé. Napríklad vodou alebo elektrinou. Sú to veci, bez ktorých si nedokážeme predstaviť život, no často nimi zbytočne plytváme.. Na svete sú ľudia, ktorí nemajú také šťastie ako my, a nemajú elektrinu alebo pitnú vodu. Tak prečo my, ktorí toto šťastie máme a môžeme vypiť vody koľko len chceme, si nevážime tieto dary a plytváme nimi?

Ľudstvo si musí uvedomiť, že aj elektrinu z niečoho vyrábajú. Čím menej jej minieme, tým menej zaťažujeme Zem. Ak ňou budeme zbytočne plytvať, budeme aj zbytočne zaťažovať našu planétu. Veď každý by mal byť schopný zhasnúť lampu ak ju nepotrebuje.

Pomôcť odľahčiť Zem môžeme aj tým, že budeme triediť odpad. Ak by každý začal triediť to čo vyhadzuje, svet by bol hneď o poriadny kus čistejší. Veď triedenie odpadu by mala byť samozrejmá vec v každej domácnosti. V dnešnej dobe sa čoraz viac začína separovať ale veľa ľudí neseparuje vôbec alebo len z malej časti a neefektívne. Aj niektorí ľudia v mojom okolí vytrieďujú napr. plasty, do ktorých ale dávajú len plastové fľaše. Ostatné plasty dávajú do klasických smerných košov. Prečo sa ľudia tak boja separovania? Veď je to . zadarmo.

Veľa krajín už začalo využívať aj alternatívne zdroje energie. Je to ekologický spôsob aj keď má svoje nevýhody. Tento spôsob by sa mal rozvíjať ďalej, pretože čím viac krajín bude podporovať tieto alternatívne zdroje, tým bude naša Zem menej zaťažená a bude sa môcť zregenerovať.

Prečo niektorí ľudia nechápu potrebu očistiť našu Zem? Ak by sa každý zapojil aspoň malou časťou do procesu obnovovania našej planéty, život by bol krajší. Vzduch, ktorý dýchame, je na niektorých miestach tak znečistený, že sa pomaly už nedá ani dýchať. Prečo sme to nechali zájsť až tak ďaleko? Všetci máme právo dýchať čistý vzduch. Preto sa o toto právo neoberajme.

**Michaela Fellnerová**

**ZEM**

Veľa splodín, veľa plynov,

no však zem je v tom nevinnou.

Ľudia ničia čo im dala

k prírode sa správajú hala bala.

Veľa druhov vymrie kvôli nám,

no ako to ja zmeniť mám ?

Keď každý začne od seba,

nebude už takáto potreba.

Každý tvrdí ,že on s tým nenarobí nič,

však zmení názor, keď zem zdvihne svoj bič.

Prírodu treba chrániť,

lebo ona sa nevie brániť.

**Mária Jašíková**

**Klimatické zmeny**

Naša planéta Zem existuje už približne 4,5 miliárd rokov. Počas jej existencie prešla mnohými zmenami. Tieto zmeny však boli väčšinou prirodzené a viedli ku vzniku niečoho nového. Ako príklad uvediem Dinosaury a pád meteoritu. Po ich zániku vznikli nové živočíšne druhy. Najdokonalejšie boli cicavce medzi ktorými bol aj človek. A práve človek spôsobil na zemi veľké zmeny. Tieto zmeny však neprispeli ku vzniku niečoho nového, ale len zániku. Vďaka činnostiam človeka by sa zem dokázala obnoviť a vrátiť ku pôvodnému stavu možno o 200miliónov rokov. Človek narúša zem po všetkých aspektoch a to živočíchy, rastliny, voda a hlavne ovzdušie. Svojou činnosťou spôsobil veľké Klimatické zmeny.

Zmeny klímy však nastali už aj v minulosti, napríklad ľadové a medziľadové doby ktoré trvali desaťtisíce rokov. No ako som už spomínal zem sa stým dokázala vždy vysporiadať. Vďaka klimatickým zmenám sa zvyšuje početnosť a sila hurikánov, tropických búrok a cyklónov, pribúdajú záplavové obdobia, posúvajú sa klimatické pásma, vymierajú mnohé živočíchy. V súčasnosti je hlavným problémom takzvané globálne otepľovanie. Vďaka nemu sa klíma na zemi úplne mení. Zemeguľa sa cela globálne otepľuje čo spôsobuje topenie ľadovca a tým pádom zvyšovanie hladiny oceánov. Vďaka tomuto otepľovaniu klesajú zásoby vôd a mnohé živočíchy prichádzajú o svoje prirodzene prostredia - hynú. Mnohé živočíchy za pár rokov už nebudú existovať. Ľudia si to však neuvedomujú pretože vidia svoj jediný celoživotný ciel a to peniaze. Vďaka otepľovaniu prichádza ku extrémom v ročných obdobiach. Teplota zeme sa do roku 2100 zvýši približne o 5.8 °C. Na väčšine kontinentov začnú vznikať stepi a púšte. Dôvodom otepľovania je narúšanie ozónovej vrstvy a vytváraniu skleníkového efektu.

Skleníkový efekt znamená že v atmosfére sa zachytáva časť slnečnej energie, čo má za následok otepľovanie Zeme. V ovzduší sa zachytávajú skleníkové plyny, ktoré majú momentálne najväčší účinok na klímu. Medzi ne patrí oxid uhličitý. Uvoľňuje sa pri spaľovaní fosílnych palív a jeho množstvo narastá i vďaka masívnemu odlesňovaniu.

Klimatické zmeny sú možno najväčším problémom, aký musí ľudstvo vo svojej histórii riešiť.

**Branislav Zibrík**

**Zobuďme sa**

Ľudia boží, konečne spamätajte sa,

odpadky prestaňte nosiť do čistého lesa,

veď toľko krásneho sa takto tratí,

raz nám to príroda určite vráti.

Zeleň na svete nám pomaly redne,

aj posledný kvietok jedného dňa zvädne.

Po celej zemi stráca sa strom za stromom,

odchádzajú dennodenne a je ich veru mnoho.

Aj vzduch je už otrávený,

odtieň vrhá veľmi čudný.

Zo všetkých áut stúpajú výfukové plyny,

tie, nebo naše krásne, úplne zaclonili.

Aj z fabrík šíria sa látky neznáme,

úbohý vetrík, ich do všetkých kútov rozvanie,

potom k zemi sa vracajú v kyslých dažďoch

a pôdu napádajú v týchto ťažkých časoch.

Čistá voda tečie a ľudia ju špinia,

každého, okrem seba z toho vinia.

Šinie sa preč mohutnými kanálmi,

uloženými pod mestami a nohami našimi.

Niekde v diaľke, človek smädom umiera,

no miestnych ľudí, také veci nikdy nezmenia.

Im vyhovuje logika nášho plytvania

a vravia si, že s tým predsa aj tak nič nespravia.

Ale veď to nemusí byť úplná pravda,

veď aj staré príslovia odjakživa vravia,

že začať treba najskôr od seba,

a že s trochou snahy sa všetko dá.

**Eva Balíková**

**Zamysli sa …**

Už utíchol čas a svet je bez nás.

Veď napokon máme čo sme chceli,

z dohľadu nám uleteli aj posledné včely.

Prírodu, tú sme si nestrážili,

len si ruky rozpažili,

a čo sa dalo zneužili.

Neskoro sme na to prišli,

keď otrasy zo Zeme vzišli,

a prúdy vody nás obišli.

No a čo, že je to v ľudských právach!

Tak si ži ako chceš, bez denných závah.

Ukradomky míňaj vodu, ale šetri na zbraniach.

Aj tak už nič nezmôžeš - ale so sebou.

Svojou vlastnou hlúposťou.

Slzy striedaš s úzkosťou,

príroda si trpí bolesťou.

Síce už čas vypršal, vždy je šanca, aby lepšie bolo.

Stačí sa len zamyslieť.

Každý sám za seba...

A predsa všetci za jedného!

My to spolu dokážeme, všetko klamstvo upraceme.

Lásku, snahu, dobro zapojíme,

pekné plány vymyslíme.

Ona si to predsa zaslúži.

Bola tu skôr,

tak si to už uvedom!

A do roboty sa hor!

**Lucia Roupcová**

**Plačúca Zem**

Oči dokorán otváram a niečo čudné cítim,

možno dnes je ten deň a ja druhý dych chytím.

Jadro moje už ďalej nevládze žiť,

už ani hory a moria sa zaňho nechcú biť.

Človek pomaly všetku krásu prírody zničí,

malý kolibrík o pomoc kričí.

Nikto z ľudu ho však nepočuje,

hlasnou hudbou všetko okolo prehlušuje.

Láva mi v žilách od smútku a hnevu vrie,

moja hrdosť celý svoj život drie.

Snažím sa vám domov a ostatné veci dať,

no vy chcete len jedno – všetko pre seba brať.

Čaro rastlín a kvetov sa stráca rýchlo,

mňa z toho všetkého až pri srdci pichlo.

Dúfam, že kvôli pýche na mňa nezabudnete

a prvú pomoc mi rýchlo poskytnete.

Vaša Zem!

**Rebecca Daniela Pavlendová**

**Človek a problémy na Zemi**

V súčasnosti sa na našej Zemi dejú rôzne zmeny. Klimatické zmeny sa tu dejú už mnoho rokov a stále sú pre nás dôležitejším problémom, ktorý by mal každý z nás riešiť.

V každodennom živote si ľudia ani neuvedomujú, čo sa okolo nich deje a pri tom sme to my, ktorí môžeme všetko ovplyvniť. Je to prirodzené, že sa zvyšuje počet tornád alebo hurikánov? Je normálne, že každoročne máme problémy s povodňami a potom následným suchom? A čo ľadovce, majú pre nás ešte nejaký význam? Sú nevyhnutnou súčasťou a patria k systému celého chodu Zeme. Ich úplné stopenie by pre ľudstvo znamenalo katastrofu. Nie len pre nás, ale aj celý ekosystém a prežitie rôznych druhov živočíchov. Myslím si, že človek môže prispieť každou maličkosťou k tomu, aby sa mal lepšie, lebo to čo robí pre Zem a prírodu robí aj pre seba. Tak prečo si sadáme do auta, keď chceme prejsť len pár metrov? Stále väčšie množstvo emisií je za dôsledok neustálych výkyvov počasia a extrémnych teplôt je za následok skleníkového efektu. Človek si ani neuvedomuje, že prudké zmeny na Zemi vážne ohrozujú jeho zdravie, ale aj prežitie celého ľudstva. Keďže si nevážime to, čo máme, Zem nám to patrične dá pocítiť. Problémom je aj stále menej a menej vody. A popri tom svetový oceán zaberá väčšinu povrchu Zeme... Pitná voda nie je v súčasnosti samozrejmosť. Bojuje sa o ňu už v každom kúte sveta. Je nespravodlivo rozdelená pre tých, ktorí s ňou nešetria zaobchádzajú a medzi tých, ktorý bez nej bojujú o život. A prečo je tomu tak? Lebo si ju nevieme vážiť ako najdôležitejšiu súčasť každodenného života.

Zem sa bude neustále meniť a vyvíjať. Je to len na nás akým smerom pôjde. Či ju budeme viac ničiť a devastovať alebo s ňou žiť v harmónii a ona sa nám tým odplatí. Veď ktovie, aké mala planéta úmysly a aké zmeny by tu nastali, keby do nej nezasiahla ľudská ruka?

**Alena Kapustová**

**Klimatické zmeny**

Nie vždy to tak bývalo,

že nám slnko ubližovalo.

Nemuseli sme sa pred ním skrývať

a spoza slnečníka sa naň dívať.

Ľadovce sa topia raz, dva, tri

pocítia to aj naše Tatry.

Mali by sme s tým dačo urobiť

a Tatry nám rýchlo zachrániť.

Poďme ľudia, ukážme sa!

Zachráňme aj kúsok lesa.

Veď je to naša príroda,

pýcha nášho národa.

**Nikola Schlosserová**

Keď si ráno zuby umyješ

len pohár vody pri tom použiješ.

Voda pre život vzácna je

veľa sa jej vypije.

Nie je jej však veľmi veľa

preto šetriť ňou treba

inak nebude ani na chleba.

Na nepotrebné veci ju míňame,

málo sa o chudobné krajiny staráme.

Koľko jeden minie do roka

vystačí rodine z Maroka.

Aj ty môžeš niečo zmeniť

Všetci Ti budeme veriť.

**Miroslava Kamenská, Berenika Bittarová**

**Klimatické zmeny a ľudské práva**

Jedným z problémov sú klimatické zmeny,

áno, bohužiaľ, je to tak na našej zemi.

Môžu nepriamo ohrozovať ľudské práva,

naším pričinením častejšie sa to stáva.

Nedostatok vody a jedla povedie k vojnám,

strata životne dôležitých surovín bude hojná.

Vzrastajúca teplota nás všetkých zničí,

nakoniec záplavy zaplavia, čo sa nám páči,

vodné hospodárstvo sa príliš často mení,

veľké a rozšírené suchá, to sa nezmení.

Stúpajúce hladiny morí spôsobujú škody,

pritom sa zničí veľké množstvo pôdy.

Zmenšujú sa ľadovce a morské ľady,

nezdá sa mi, že by sa to dotklo našej vlády.

Naša planéta bude vyzerať inak ako dnes,

pomaly by sme si mali zvykať, bude to des.

Klimatické zmeny postihujú každý štát,

počuli sme o tom v médiách mnoho krát.

Môžu negatívne ovplyvniť celé ľudstvo,

zničiť tým deťom radostné detstvo.

Našu prekrásnu Zem, by sme si mali chrániť,

aby naše deti mali kde šťastný život stráviť.

**Diana Pániková**

**Spokojná Zem**

Keby Zem vedela ako raz skončí,

Radšej by už neotvorila svoje oči.

Všetko nám k zániku speje,

A ľudstvo sa tomu poväčšinou smeje.

Jedna taška, jeden sáčok,

A Zem z toho ihneďmá šok.

Človek sprostý, čo to robíš,

Že Zem svoju stále ničíš?

Znečisťuješ vody, rieky,

Stále robíš Zemi prieky.

Ona nevie sama žiť,

Ty jej musíš pomôcť byť!

Vyčisti jej les, čistinu,

Aby si necítil toľkú vinu,

Cítiť hneď budeš sa dobre,

A uvidíš more modré,

Slnko žlté ako kura,

A Zem povie si hneď: „Hurá!“

**Jana Maková**

**Naša budúcnosť**

Kráčam hore lesom,

zhrozená desom.

Všade vidím samé smeti

a pri nich plačúce deti.

Smútia kvôli nám,

lebo dáme prednosť hrám.

Každodenné bezohľadné správanie,

to je zlé dospelácke chovanie.

Treba si všímať veci okolo,

Lebo raz už bude neskoro.

Každý môže pomôcť

len sa musí premôcť.

Musíme ísť iným príkladom,

Aby sme boli dôkazom.

Keď sa chce tak sa všetko dá.

Ona vždy pomáha nám, tak ale aj my jej.

Musíme ju chrániť

A nie len ničiť.

Rýchlo vstaňte a recyklujte.

**Denisa Mračková**

**Klimatické zmeny**

Klimatické zmeny,

to nie je v GEO termín ojedinelý.

Môžeme sa s nimi stretnúť všade,

či už doma alebo aj na záhrade.

Dbať o okolie to je správne,

inak príde katastrofa a všetko bude márne.

Globálne otepľovanie môže za to,

že pitná voda bude cennejšia ako zlato.

Čas sa nám pomaly kráti,

a hrozí, že Golfský prúd sa stratí.

Ak tento deň nastane,

Teplo nám byť prestane.

preto nesmieme leniť,

Ak chceme niečo zmeniť.

**Lucia Schlosserová**